穆家駿嘅言論除咗引起伍家朗嘅回應外，亦引起咗唔少批評，超過4萬名（親泛民主派、香港本土派、修憲派嘅）網民向穆家駿「派嬲」，有人指伍家朗球衣背面大大隻字寫住Hong Kong China，嘲諷穆係咪唔識英文，有人揶揄穆家駿叫佢去譴責特首唔授權畀伍家朗用區徽，亦有黃絲帶網民將事件同南宋時嶽飛北征金國但被秦檜誣陷類比，指穆家駿所為有如秦檜。